Държавен вестник, бр. 110, 2020 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  110
ние № 378 на Министерския съвет от 2020 г. 
(обн., ДВ, бр. 60 от 2020 г.; изм. и доп., бр. 89 
от 2020 г.), в преходните и заключителните 
разпоредби се създава § 1а: 
„§ 1а. (1) За изплащане на работодатели 
на компенсации и средства за запазване на 
заетостта на работници и служители по реда 
на това постановление и на Постановление 
№ 55 на Министерския съвет от 2020 г. за 
определяне на условията и реда за изплаща-
не на компенсации на работодатели с цел 
запазване на заетостта на работниците и 
служителите при извънредното положение, 
обявено с решение на Народното събрание 
от 13 март 2020 г., или обявената с Решение 
№ 325 на Министерския съвет от 14 май 
2020 г. извънредна епидемична обстановка на 
територията на Република България (обн., ДВ, 
бр. 31 от 2020 г.; изм. и доп., бр. 37 и 50 от 
2020 г.), отнасящи се за периодите до края на 
2020 г., за сметка на одобрените по бюджета 
на държавното обществено осигуряване за 
2020 г. средства в размер 1 000 000,0 хил. лв. 
за мерки, свързани със заетостта, може да се 
използва сметка за чужди средства на Наци-
оналния осигурителен институт.
(2) Преведените до 31 декември 2020 г. по 
сметката по ал. 1 суми се отразяват в изпъл-
нението на съответните разходни показатели 
по бюджета на държавното обществено оси-
гуряване за 2020 година.“ 
§ 4. Изпълнението на постановлението се 
възлага на главния секретар на Министерския 
съвет, на Централната избирателна комисия 
и на кметовете на съответните общини.
§ 5. Постановлението влиза в сила от
22 декември 2020 г.
Министър-председател:  
Бойко Борисов
Главен секретар на Министерския съвет: 
Веселин Даков
9708
ПОСТАНОВЛЕНИЕ № 401  
ОТ 22 ДЕКЕМВРИ 2020 Г.
за одобряване на допълнителни разходи по 
бюджета на Министерството на здравеопаз-
ването за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 150 000 000 лв. по бюджета на Ми-
нистерството на здравеопазването за 2020 г., 
както следва:
1. за лечебните заведения за болнична 
помощ като субсидии за болнична помощ за 
поддържане готовността им за оказване на 
медицинска помощ при обявена извънредна 
епидемична обстановка поради епидемично 
разпространение на заразна болест по чл. 61, 
ал. 1 от Закона за здравето (коронавирусна 
инфекция) в размер 45 000 000 лв.;
2. за осигуряване на ваксини в борба-
та с пандемията от COVID-19 в размер  
105 000 000 лв.
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2020 г.
(3) Със сумата по ал. 1 да се увеличат раз-
ходите по „Политика в областта на промоци-
ята, превенцията и контрола на общественото 
здраве“, бюджетна програма „Профилактика и 
надзор на заразните болести“, по бюджета на 
Министерството на здравеопазването за 2020 г .
Чл. 2. Със сумата по чл. 1, ал. 1 да се 
увеличат показателите по чл. 15, ал. 3 от 
Закона за държавния бюджет на Република 
България за 2020 г.
Чл. 3. (1) За извършването на плащанията 
по чл. 1, ал. 1 може да се използва сметка 
за чужди средства на Министерството на 
здравеопазването.
(2) Преведените до 31 декември 2020 г. по 
сметката по ал. 1 суми се отразяват в изпъл-
нението на съответните разходни показатели 
по бюджета на Министерството на здраве- 
опазването по чл. 1.
Чл. 4. (1) Министърът на здравеопазването 
да извърши съответните промени по бюджета 
на Министерството на здравеопазването за 
2020 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2020 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на приемането му.
Министър-председател:  
Бойко Борисов
Главен секретар на Министерския съвет: 
Веселин Даков
9709
ПОСТАНОВЛЕНИЕ № 402  
ОТ 22 ДЕКЕМВРИ 2020 Г.
за одобряване на допълнителни разходи по 
бюджета на Министерството на здравеопаз-
ването за 2020 г. за сметка на икономии на 
разходи и/или трансфери по бюджетите на 
други първостепенни разпоредители с бюджет 
по държавния бюджет за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер до 19 440 000 лв. по бюджета на Ми-
нистерството на здравеопазването за 2020 г. 
с цел закупуване на лекарствения продукт 
Veklury (Ремдесивир) за лечение на COVID-19.